
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 




şi problemele minorităţilor naţionale 



        P.l. 376/06.06.2003



Domnului deputat




Răzvan Ionescu,



Preşedintele Comisiei pentru apărare, ordine publică 

şi siguranţă naţională

AVIZ

asupra proiectului de Lege pentru ratificarea Acordului între Guvernul României şi Guvernul Regatului Unit al Marii Britanii şi Irlandei de Nord privind readmisia persoanelor, semnat la Bucureşti, la 20 februarie 2003



În conformitate cu prevederile art.89 din Regulamentul Camerei Deputaţilor, Biroul permanent a trimis Comisiei pentru drepturile omului, culte şi problemele minorităţilor naţionale, cu adresa nr.376 din 9 iunie 2003, spre dezbatere şi avizare, proiectul de Lege pentru ratificarea Acordului între Guvernul României şi Guvernului Regatului Unit al Marii Britanii şi Irlandei de Nord privind readmisia persoanelor, semnat la Bucureşti, la 20 februarie 2003, înregistrat cu nr.25/282/10 iunie 2003.



În şedinţa din 12 iunie 2003, în conformitate cu prevederile art.60 din Regulamentul Camerei Deputaţilor, membrii comisiei au examinat proiectul de lege  şi, în urma dezbaterilor, au hotărât, cu unanimitate de voturi, să îi acorde aviz favorabil, cu recomandarea ca la întocmirea raportului să se aibă în vedere îndreptarea erorii de redactare din cuprinsul titlului şi articolului unic privind eliminarea ultimei virgule din text, precum şi avizul Consiliului Legislativ.

PREŞEDINTE,

Nicolae Păun

Întocmit:

Consilier   Onesia Babeş

